CELEX: 32016R2225
Language: ro
Date: 2016-12-05 00:00:00
Title: Regulamentul de punere în aplicare (UE) 2016/2225 al Comisiei din 5 decembrie 2016 privind clasificarea anumitor mărfuri în Nomenclatura combinată

10.12.2016   
               
               
                  RO
               
               
                  Jurnalul Oficial al Uniunii Europene
               
               
                  L 336/25
               
            REGULAMENTUL DE PUNERE ÎN APLICARE (UE) 2016/2225 AL COMISIEI
      din 5 decembrie 2016
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:
      
                  (1)
               
               
                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
               
            
                  (2)
               
               
                  Regulamentul (CEE) nr. 2658/87 a stabilit regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
               
            
                  (3)
               
               
                  În temeiul respectivelor reguli generale, ar trebui ca mărfurile descrise în coloana (1) a tabelului din anexă să fie clasificate la codul NC indicat în coloana (2), pe baza motivelor prezentate în coloana (3) a tabelului respectiv.
               
            
                  (4)
               
               
                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
               
            
                  (5)
               
               
                  Măsurile prevăzute în prezentul regulament sunt conforme cu avizul Comitetului Codului vamal,
               
            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 5 decembrie 2016.
         
            
               Pentru Comisie
            
            Stephen QUEST
            
               Director general
            
            
               Direcția Generală Impozitare și Uniune Vamală
            
         
      
      
         (1)  JO L 269, 10.10.2013, p. 1.
      
         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
         ANEXĂ
         
                     Descrierea mărfurilor
                  
                  
                     Clasificare
                     (Cod NC)
                  
                  
                     Motive
                  
               
                     (1)
                  
                  
                     (2)
                  
                  
                     (3)
                  
               
                     Un articol cilindric confecționat, în principal, din oțel (altul decât din oțel turnat) cu lungimea de aproximativ 35 cm și diametrul de aproximativ 19 cm în partea cea mai lată (o așa-numită „rolă de șenilă”). Acesta constă în următoarele componente principale: o carcasă cilindrică cu o colivie gradată pentru ghidul lanțului; un ax foarte bine șlefuit și două bucșe și gulere de bronz la ambele capete.
                     Acest articol este conceput pentru a fi folosit împreună cu lanțul de rulare al unui excavator cu șenile împreună cu alte role de șenilă similare pentru ghidarea laterală și longitudinală a lanțului de rulare.
                     A se vedea imaginea (*1).
                  
                  
                     8431 49 80 
                  
                  
                     Clasificarea se stabilește pe baza regulilor generale 1 și 6 de interpretare a Nomenclaturii combinate (NC), a notei 2 litera (b) la secțiunea XVI, precum și pe baza textului codurilor NC 8431 , 8431 49  și 8431 49 80 .
                     Clasificarea la poziția 8708  ca părți sau accesorii de autovehicule de la pozițiile 8701 -8705  este exclusă, deoarece articolul nu este conceput pentru utilizarea cu autovehicule de la aceste rubrici. Caracteristicile obiective ale articolului (dimensiunea și forma) sunt cele ale unei role de șenilă concepute pentru a fi folosită împreună cu lanțul de rulare al unui excavator cu șenile de la poziția 8429 .
                     Prin urmare, articolul trebuie clasificat la codul NC 8431 49 80  ca părți destinate în exclusivitate sau în principal mașinilor sau aparatelor de la pozițiile 8425 -8430 , altele decât din oțel turnat.
                  
               
            (*1)  Imaginea are un caracter strict informativ.